b'\n_START_ARTICLE_\nFK Inter veteranai Visaginas\n_START_SECTION_\nIstorija\n_START_PARAGRAPH_\nAnkstesniais metasi Visagino \xe2\x80\x9eInteras\xe2\x80\x9c \xc5\xbeaid\xc4\x97 net A lygoje, ta\xc4\x8diau po nes\xc4\x97kmingo 2007-\xc5\xb3j\xc5\xb3 met\xc5\xb3 A lygos sezono, kai klubas liko paskutin\xc4\x97je pozicijoje ir prarado viet\xc4\x85 A lygoje, tada klubo veteranai sub\xc5\xabr\xc4\x97 savo ekip\xc4\x85._NEWLINE_2008 m. susib\xc5\xabr\xc4\x99 \xe2\x80\x9eInter\xe2\x80\x9c komandos veteranai \xc4\x97m\xc4\x97 \xc5\xbeaisti III lygos Utenos zonoje. Tais metais u\xc5\xbe\xc4\x97m\xc4\x97 3 viet\xc4\x85._NEWLINE_2009 m. u\xc5\xbe\xc4\x97m\xc4\x97 antr\xc4\x85 viet\xc4\x85. V\xc4\x97liau komanda buvo i\xc5\xa1formuota._NEWLINE_Po ilgos pertraukos 2016 m. v\xc4\x97l buvo suburta komanda \xe2\x80\x9eInter veteran\xc5\xb3\xe2\x80\x9c pavadinimu ir \xc5\xbeaid\xc4\x97 UAFA III lygoje, kurioje u\xc5\xbe\xc4\x97m\xc4\x97 pirm\xc4\x85j\xc4\x85 viet\xc4\x85._NEWLINE_2017 m. komanda Utenos apskrities pirmenyb\xc4\x97se liko antroje vietoje._NEWLINE_2018 m. pirmenyb\xc4\x97se dalyvavo vos keturios komandos. Pirmame etape komandos susitiko po du kartus, namie ir i\xc5\xa1vykoje. Po pirmojo etapo visaginie\xc4\x8diai buvo treti. Pusfinalio rungtyn\xc4\x97se Anyk\xc5\xa1\xc4\x8diuose po pagrindinio laiko buvo lygus rezultatas 1-1. Prat\xc4\x99simo metu visaginie\xc4\x8diai \xc4\xafrod\xc4\x97 savo prana\xc5\xa1um\xc4\x85 ir nugal\xc4\x97jo FSK Anyk\xc5\xa1\xc4\x8diai rezultatu 4-2, bei pateko \xc4\xaf final\xc4\x85. Finalo rungtyn\xc4\x97s vyko Roki\xc5\xa1kyje, kuriose vyko atakli kova. Rungtyn\xc4\x97se tarp FK Roki\xc5\xa1kis ir Visagino \xe2\x80\x9eIntero veteran\xc5\xb3\xe2\x80\x9c po pagrindinio laiko rezultatas buvo lygus 1-1. Prat\xc4\x99simas nugal\xc4\x97toj\xc5\xb3 nei\xc5\xa1ai\xc5\xa1kino (1-1). Mu\xc5\xa1ant baudinius tikslesnis buvo \xe2\x80\x9eIntero veteranai\xe2\x80\x9c, kurie ir tapo pirmenybi\xc5\xb3 nugal\xc4\x97tojais.'